**Βουλευτικές εκλογές** διεξήχθησαν στο Σάο Τομέ και Πρίνσιπε στις 12 Οκτωβρίου 2014, μαζί με τις περιφερειακές και τις τοπικές εκλογές. Το αποτέλεσμα ήταν η πλειοψηφία εδρών για την Ανεξάρτητη Δημοκρατική Δράση με επικεφαλής τον δύο φορές διατελέσαντα πρωθυπουργό Πατρίς Τροβοάντα, ο οποίος κέρδισε 33 επί συνόλου 55 εδρών στην Εθνοσυνέλευση.

Πλαίσιο
-------

Έπειτα από τις εκλογές του 2010 στις οποίες πλειοψήφησε η Ανεξάρτητη Δημοκρατική Δράση, η κυβέρνηση απώλεσε την εμπιστοσύνη κατά το μέσο της θητείας της.

Εκλογικό σύστημα
----------------

Τα 55 μέλη της Εθνοσυνέλευσης εξελέγησαν με απλή αναλογική σε 7 πολυεδρικές εκλογικές περιφέρειες με τη χρήση του συστήματος της κλειστής λίστας.

Διεξαγωγή
---------

Την ευθύνη για την επίβλεψη της εκλογικής διαδικασίας είχαν παρατηρητές από την Αφρικανική Ένωση (AUEOM). Η αποτελούμενη από 24 μέλη αποστολή είχε επικεφαλής τον Αγκολανό Φράντσα Βαν Ντούνεμ, ο οποίος έπειτα από συνάντηση με τον πρόεδρο Μανουέλ Πίντο ντα Κόστα, η αποστολή είχε σκοπό να εξασφαλίσει ότι οι εκλογές θα διεξάγονταν σε κλίμα ειρήνης και τάξης. Επίσης, αποστολή παρατηρητών έστειλε και η Κοινότητα των Πορτογαλόφωνων Χωρών (CPLP). Η αναφορά της CPLP τονίζει ότι οι εκλογές ήταν "διαφανείς, ελεύθερες και δίκαιες και διεξήχθησαν με σωστό τρόπο. Ανέφερε μερικά περιστατικά, όμως ήταν απίθανο να επηρεάσουν τα τελικά αποτελέσματα.

Αποτελέσματα
------------

| Κόμμα | Ψήφοι | % | Έδρες | +/− |
| --- | --- | --- | --- | --- |
| Ανεξάρτητη Δημοκρατική Δράση | 35.265 | 38,01 | 33 | +7 |
| Κίνημα για την Απελευθέρωση του Σάο Τομέ και Πρίνσιπε/Σοσιαλδημοκρατικό Κόμμα | 16.573 | 17,83 | 16 | −5 |
| Δημοκρατικό Κόμμα Συσπείρωσης– Ομάδα Αντανάκλασης |  |  | 5 | −2 |
| Ένωση των Δημοκρατών για Ιθαγένεια και Ανάπτυξη |  |  | 1 | +1 |
| Δημοκρατική Κίνηση Δύναμη για Αλλαγή - Φιλελεύθερο Κόμμα |  |  | 0 | −1 |
| Χριστιανικό Δημοκρατικό Μέτωπο |  |  | 0 | 0 |
| Κόμμα CÓDÓ |  |  | 0 | 0 |
| Εθνική Πλατφόρμα για Ανάπτυξη |  |  | 0 | 0 |
| Εθνική Ένωση για Δημοκρατία και Πρόοδο |  |  | 0 | 0 |
| Κόμμα της Σταθερότητας και της Κοινωνικής Προόδου |  |  | 0 | Νέο |
| Κόμμα των Εργατών του Σάο Τομέ |  |  | 0 | Νέο |
| Σοσιαλιστικό Κίνημα |  |  | 0 | 0 |
| Άκυρα/λευκά ψηφοδέλτια |  | – | – | – |
| **Σύνολο** | **69.510** | **100** | **55** | **0** |
| Εγγεγραμμένοι/συμμετοχή | 92.790 | 74,91 | – | – |
| Πηγή: Reporter STP Αρχειοθετήθηκε 2014-10-28 στο Wayback Machine. Observador |

Παραπομπές
----------

1. ↑  «Presidente São Tomé e Príncipe anuncia eleições em 12 de Outubro». *www.rtp.pt* (στα Πορτογαλικά). RTP. 15 Ιουλίου 2014. Ανακτήθηκε στις 23 Αυγούστου 2014.
2. 1 2  «Opposition ADI party gets majority in Sao Tome parliamentary vote». Reuters. 14 Οκτωβρίου 2014. Αρχειοθετήθηκε από το πρωτότυπο στις 20 Οκτωβρίου 2014. Ανακτήθηκε στις 14 Οκτωβρίου 2014.
3. ↑  «Electoral system». IPU.
4. ↑  «Sao Tome and Principe to hold parliamentary and local elections this Sunday». Vatican Radio. 10 Οκτωβρίου 2014.
5. ↑  «Angola: Electoral Observers Want Order in Elections». AllAfrica.com. 10 Οκτωβρίου 2014.
6. ↑  «Declaração da Missão de Observação Eleitoral da CPLP às Eleições». Jornal Tropical. 15 Οκτωβρίου 2014. Αρχειοθετήθηκε από το πρωτότυπο στις 31 Οκτωβρίου 2014. Ανακτήθηκε στις 26 Οκτωβρίου 2014.  (Πορτογαλικά)